hy en es de hy hy hy hy hy hy hy hy hy hy hy hy hy hy hy hy hy hy hy hy hy en hy hy en en hy hy hy en en hy en hy hy hy hy hy hy hy en hy hy hy hy hy hy jbo fr en en fr ceb it en en sv fr de de fr fr fr sv en fr en ja fr de fr es nb fr de en en sv de de fr en fr it fr en en en en en en en en en
ՀԵԲ-ը կոչ է անում միավորել ԵՄ-Հայաստան ջանքերը կրճատելու համար գազի կորուստը - EuFoA
Հայաստանում գազի գնի կտրուկ բարձրացման հայտարարությունը սոցիալական եւ աշխարհաքաղաքական հետեւանքներին վերաբերվող բազմաթիվ հարցեր բորբոքեց: Գնի բարձրացման կոնկրետ չափի, ժամկետների եւ կիրառման շուրջ քննարկումները շարունակվում են եւ, հուսով ենք, կհանգեցնեն իրագործելի լուծման: Միաժամանակ արժե դիտարկել այն մեծ ներուժը, որը կօգնի Հայաստանի քաղաքացիներին՝ հիմնվելով այլ եվրոպական երկրների նմանատիպ փորձի վրա: Այս համատեքստում Հայաստանի Եվրոպացի Բարեկամներ (ՀԵԲ) կազմակերպությունը կոչ է անում Հայաստանի կառավարությանը եւ Եվրամիությանը կրկնապատկել իրենց ընդհանուր ջանքերը՝ նվազեցնելու Հայաստանում գազի սպառումը եւ կորուստը հիմնականում հետեւյալ երկու ոլորտներում.
1. Հայաստանում մինչեւ օրս բնակելի շենքերի մեծ մասը ջեռուցվում է հին համակարգերով եւ կարիք ունի հիմնական ջերմամեկուսացման, ինչի պատճառով էներգիայի մինչեւ 50% կորուստ է լինում: Հետեւաբար կառավարությունը պետք է իր սուբսիդավորման մեծ մասը կենտրոնացնի այդ խնդիրների լուծմանն ուղղված բարենորոգման ծրագրերի վրա, ինչպես նաեւ դիմի համապատասխան ծրագրերի փորձից ԵՄ-ի խորհրդատվությանը՝ այդ թվում նաեւ շենքերի էներգետիկ անձնագրերին վերաբերող ԵՄ նոր ծրագիրը: Ի վերջո, ԵՄ-ը պետք է ֆինանսական աջակցություն ցուցաբերի էներգետիկ արդյունավետությանն ուղղված վարչական բարեփոխումներին, ինչպես նաեւ մասնակի օգնություն՝ բարենորոգման ֆինանսավորմանը: Եթե ԱՄՆ-ը միանա վերջինիս, նրանք կարող են ավելի մեծ վստահությամբ պնդել, որ Հայաստանը շարունակի թույլ կախվածություն ունենալ իրանական գազից:
2. Ներկայումս Հայաստանի էլեկտրաէներգիայի 30-40%-ը արտադրվում է գազի շահագործմամբ աշխատող ջերմաէլեկտրակայաններում: Մինչդեռ, Հայաստանը շարունակում է ոչ արդյունավետ օգտագործել արեւային, հողմային եւ հիդրոէներգիայի իր հսկայական ներուժը: Այս վերականգնվող աղբյուրները կարող են բարձրացնել Հայաստանի էներգետիկ անկախությունը եւ ապակենտրոնացնել Հայաստանի էներգիայի արտադրության ռազմավարական վտանգները բնական աղետների կամ հակամարտությունների ժամանակ: Գերմանիան, այլ երկրների շարքում, Հայաստանին առաջարկել է վերականգնվող էներգիայի ծրագիր, որը պետք է արագ գործարկել եւ հնարավորին չափ լայն ընդգրկմամբ:
Մենք կարծում ենք, որ խնդիրը պետք է լուծվի հիմնականում Հայաստանում, որը կրում է էներգետիկ շուկայի նույնատիպ փոփոխություններ, ինչ Կենտրոնական Եվրոպայի երկրները 1990-ականներին, եւ այդ գործընթացը կշարունակվի առաջիկա 10-20 տարիների ընթացքում: Գազի գնաճերը կարող են փոխհատուցվել, նույնիսկ գերհատուցվել, եթե գները անկում ապրեն այլ ոլորտներում, եւ նվազեցվի գազի միջին սպառումը հայաստանյան ընտանիքներում: Այդ նպատակով վերը նշված բոլոր միջոցները պետք է միասին կիրառվեն: Հայաստանցիները պետք է նաեւ վստահ լինեն, որ ԵՄ-ի հետ Խորը եւ համապարփակ ազատ առեւտրի գոտու մասին համաձայնագիրը կօգնի շուկայի արդյունավետությանը եւ առաջիկա տարիներին կնվազեցնի ամենօրյա ապրանքների գինը Հայաստանում:
ՀԵԲ-ը ուրախ կլինի այս թեմայով մեկնաբանություններ կամ վերլուծություն տրամադրել անգլերեն, գերմաներեն, լեհերեն, ռուսերեն և հայերեն լեզուներով: Եվրոպա-Հայաստան խորհրդի անդամները նույնպես պատրաստ են մեկնաբանել այս թեման, hարցերի դեպքում կարող եք դիմել մեր քարտուղարություն:
ՀԵԲ-ի և Եվրոպա-Հայաստան խորհրդի մասին ավելին իմանալու համար սեղմեք այստեղ:
Բարձրորակ նկարներ կարող եք գտնել մեր կայքում կամ մեզ դիմելով: Կարող եք դրանք օգտագործել “Copyright: www.EuFoA.org” հղմամբ:
Մամլո հաղորդագրությունը PDF-ով բեռնելու համար սեղմեք այստեղ:
Այս թեմայով մեր Գլխավոր քարտուղարը հարցազրույց է տվել Armnews հեռուստաընկերությանը.
1. «ՀայՌուսգազարդը» բարձրացրել է գազի գինը Հայաստանում: Ի՞նչ եք կարծում, սա աշխարհաքաղաքակա՞ն, թե տնտեսակա՞ն որոշում է:
Մինչեւ հիմա մենք որեւէ նշան չունենք, որ դա աշխարհաքաղաքական որոշում է, նաեւ քանի որ հայաստանյան գներն ընդհանուր առմամբ դեռեւս ցածր են միջազգային չափանիշներից: Բայց, իհարկե, մենք պետք է հետեւենք սրան գալիք տարիների ընթացքում՝ տեսնելու, թե ինչպիսի զարգացումներ կլինեն երկարաժամկետ հեռանկարում:
2. Գազի գնաճը շատ խնդիրներ է առաջացնում Հայաստանում: Ի՞նչ եք կարծում, կարո՞ղ է Հայաստանը որեւէ օգնություն ակնկալել ԵՄ-ից:
Կարծում եմ, որ հիմա ամենակարեւորը գնաճը կասեցնելն է, ինչը ամենամեծ խնդիրն է հատկապես աղքատ բնակչության համար: Այս հարցում ԵՄ-ի կողմից ամենամեծ ներդրումը կատարվում է Խորը եւ համապարփակ ազատ առեւտրի գոտու համաձայնագրի (ԽՀԱԱԳ) շուրջ բանակցություններով: Ինչու՞: Որովհետեւ այդ համաձայնագրով հայկական շուկան կդառնա ավելի մրցունակ, եւ մրցակցության ու արդյունավետության բարձրացման հետ մեկտեղ՝ կնվազի ամենօրյա սպառման ապրանքների գինը: Այսպիսով, օրինակ՝ եթե աղքատ թոշակառուն խանութում ավելի քիչ վճարի իր սննդի կամ իր անսարք հեռուստացույցը կամ լվացքի մեքենան փոխելու համար, այդ թոշակառուն մի փոքր ավելի հեշտ կարող է վճարել գազի բարձր գինը՝ համակշռելով մեկի ծախսը մյուսով:
3. Իսկ ի՞նչ եք կարծում, ինչպե՞ս պետք է Հայաստանի կառավարությունը վարվի գնաճի հետեւանքները մեղմելու համար:
Ես հույս ունեմ, որ աղքատ ընտանիքների համար գազի գնաճի սուբսիդավորման վարչապետի հայտարարությունը իսկապես լուրջ է, քանի որ դրա կարիքը կա: Հատկապես պետք է ուշադրություն դարձվի ո´չ թե գազի գնաճի սուբսիդավորմանը, այլ շենքերի ջերմամեկուսացմանը: Եթե այս ձմեռ դուք մի ընտանիքի գումար տրամադրեք գազի ծախսերը հոգալու համար, ապա ստիպված կլինեք դա անել նաեւ գալիք տարի եւ դրան հաջորդող տարին: Իսկ եթե դուք գումար տրամադրեք շենքի ջերմամեկուսացման համար, ապա այդ ընտանքիը կխնայի գազի իր ծախսերի 50%-ը, եւ այդպես բոլոր հաջորդ տարիներին, իսկ որպես պետություն՝ դուք կվճարեք միայն մեկ անգամ: Այսպիսով, սա շատ ավելի արդյունավետ է, եւ հուսով եմ, որ կառավարությունը իսկապես կիրագործի դա:
Հարցազրույցը կարող եք դիտել հետեւյալ հղումով: «Հայաստանի եվրոպացի բարեկամները» տարբերակներ են առաջարկում գազի թանկացման հետևանքները մեղմել համար:
Բաժանորդագրվեք մեր լրաթերթին նորությունները էլ. փոստին ստանալու համար:
Inspired by Shahumyan Media
All rights reserved EuFoA 2022.
Follow us on social media
Subscribe to our news roundup
By clicking ‘I ACCEPT’ or by continuing your browsing on the website, you agree with the placing of these cookies on your web browser. Would you like to learn more about cookies or modify your cookie preferences on this website? Consult our cookie policy or click on ‘MORE INFO’